
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 
	        1. ՀՀ ֆինանսների նախարարություն
	06.08.2021թ.

	
	N 01/8-3/12490-2021

	Ուսումնասիրելով Ձեր 02.08.2021թ. № ԱԱ/06/16333-2021 գրությամբ ներկայացված «Հայաստանի Հանրապետության 2021 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու և Հայաստանի Հանրապետության առողջապահության նախարարությանը գումար հատկացնելու մասին»  ՀՀ կառավարության որոշման նախագիծը (այսուհետ՝ Նախագիծ)՝ հայտնում ենք հետևյալը.
Նախագծով առաջարկվում է ՀՀ 2021թ. պետական բյուջեով նախատեսված պահուստային ֆոնդից ՀՀ առողջապահության նախարարությանը հատկացնել 3,006.0 մլն դրամ, որից՝ 986.0 մլն դրամը 1202 ծրագրի «11004. Ուռուցքաբանական և արյունաբանական հիվանդությունների բժշկական օգնության ծառայություններ» միջոցառման շրջանակներում պետական պատվերով մատուցվող ծառայությունների կանխատեսվող 24% աճը (շուրջ 6.5 հազար դեպք) ապովելու նպատակով և 2,020.0 մլն դրամը 1207 ծրագրի «11003. Զինծառայողներին, ինչպես նաև փրկարար ծառայողներին և նրանց ընտանիքի անդամներին բժշկական օգնության ծառայություններ» միջոցառման շրջանակներում 44-օրյա պատերազմի ժամանակ վիրավորում կամ խեղում ստացած զինծառայողների էտապային, շարունակական բժշկական օգնությունը կազմակերպելու համար:
Այս կապակցությամբ առաջարկում ենք Նախագծով նախատեսված միջոցառումների ֆինանսավորումն իրականացնել ոլորտային հատկացումների շրջանակներում` ծախսային միջոցառումների առաջնահերթությունների վերանայման համատեքստում՝ միջծրագրային և/կամ միջեռամսյակային վերաբաշխումներ կատարելու միջոցով:
	
























Չի ընդունվել
Առողջապահության նախարարության բյուջետային միջոցների սղության պատճառով, անհրաժեշտ գումարի ավելացումը Նախագծով նախատեսվում է իրականացնել ՀՀ կառավարության պահուստային ֆոնդի հաշվին: Բացի այդ ավելացումը նախատեսվում է իրականացնել այն բյուջետային միջոցառումների մասով, որոնք պետության` ի դեմս Առողջապահության նախարարության համար գերակա, առաջնային ոլորտներ են: 

	Ֆինանսատնտեական նախարարական կոմիտե
	17.08.2021թ. հարց 19

	Նախագիծը լրացուցիչ քննարկել Ֆինանսների նախարարության հետ և հրատապությունը հաշվի առնելով տրվեն համապատասխան լուծումներ:
	Ընդունվել
[bookmark: _GoBack]Վերաբաշխման գումարի մասով աշխատանքային քննարկումներ են կազմակերպվել Ֆինանսների նախարարության հետ, արդյունքում Նախագիծը խմբագրվել է` անհրաժեշտ գումարի նվազեցման և հատկացումների համամասնությունների մասով: 


Առողջապահության նախարարություն
